b'\n_START_ARTICLE_\nBaretka\n_START_PARAGRAPH_\nBar\xc3\xa9tka je mehko, okroglo pokrivalo s polo\xc5\xbenim vrhom, ki se lahko poljubno oblikuje (po navadi se ga porine na stran). Izvira iz tradicionalnega pokrivala baskovskih kmetov, ki je bilo pleteno iz volne, medtem ko so sodobne baretke iz klobu\xc4\x8devine. Baretka je tako mo\xc5\xa1ko kot \xc5\xbeensko pokrivalo.\n_START_SECTION_\nCivilna no\xc5\xa1nja\n_START_PARAGRAPH_\nStereotipno naj bi nosili baretko vsi Francozi, umetniki, slikarji in intelektualci. Bila je tudi stereotipno pokrivalo filmskih re\xc5\xbeiserjev, dokler je ni v 80tih letih 20. stoletja zamenjala baseball \xc4\x8depica._NEWLINE_Med najbolj znanimi nosilci baretke je bil gotovo Che Guevara.\n_START_SECTION_\nBaretka v voja\xc5\xa1tvu\n_START_PARAGRAPH_\nBaretka je standardno pokrivalo pripadnikov mehaniziranih/tankovskih enot in vse bolj tudi specialnih sil, ki rabijo nepremo\xc4\x8dljivo pokrivalo, ki ne ovira sluha in/ali vida. Ve\xc4\x8dina oboro\xc5\xbeenih sil nosi baretko tako, da vrh povle\xc4\x8dejo na desno stran, toda nekatere evropske vojske jih nosijo na levo stran (npr. Francija).'